CELEX: C2006/131/31
Language: hu
Date: 2006-06-03 00:00:00
Title: C-436/04. sz. ügy: A Bíróság (második tanács)  2006. március 9-i  ítélete (a Hof van Cassatie van België előzetes döntéshozatal iránti kérelme) – Léopold Henri Van Esbroeck elleni büntetőeljárás (A schengeni megállapodás végrehajtásáról szóló egyezmény – Az 57. cikk és a 71. cikk – A ne bis in idem elve – Időbeli hatály – Az  ugyanazon cselekmény  fogalma – Kábítószer behozatala, illetve kivitele miatt különböző részes államokban indított büntetőeljárások)

3.6.2006   
            
            
               HU
            
            
               Az Európai Unió Hivatalos Lapja
            
            
               C 131/18
            
         A Bíróság (második tanács) 2006. március 9-i ítélete (a Hof van Cassatie van België előzetes döntéshozatal iránti kérelme) – Léopold Henri Van Esbroeck elleni büntetőeljárás
   (C-436/04. sz. ügy) (1)
   
   (A schengeni megállapodás végrehajtásáról szóló egyezmény - Az 57. cikk és a 71. cikk - A ne bis in idem elve - Időbeli hatály - Az „ugyanazon cselekmény” fogalma - Kábítószer behozatala, illetve kivitele miatt különböző részes államokban indított büntetőeljárások)
   (2006/C 131/31)
   Az eljárás nyelve: holland
   A kérdést előterjesztő bíróság
   Hof van Cassatie van België
   Az alap-büntetőeljárás résztvevője
   Léopold Henri Van Esbroeck.
   Tárgy
   Előzetes döntéshozatal iránti kérelem – Hof van Cassatie van België – A Schengeni Megállapodás végrehajtásáról szóló egyezmény 54. és 71. cikkének értelmezése – A ne bis in idem elve – Tagállamban kábítószer tiltott kivitele miatt indított büntetőeljárás olyan személy ellen, aki ellen Norvégiában kábítószer tiltott behozatala miatt folyt büntetőeljárás, és akit ott jogerősen el is ítéltek azelőtt, hogy a Schengeni Megállapodás Norvégia tekintetében hatályba lépett volna
   Rendelkező rész
   
               1)
            
            
               A Benelux Gazdasági Unió államai, a Németországi Szövetségi Köztársaság és a Francia Köztársaság kormányai között a közös határaikon történő ellenőrzések fokozatos megszüntetéséről szóló, 1985. június 14-i schengeni megállapodás végrehajtásáról szóló, 1990. június 19-én Schengenben aláírt egyezmény 54. cikkében írt ne bis in idem elve alkalmazandó valamely részes államban olyan tényállás alapján indított büntetőeljárásban, amely miatt az érintettet más részes államban már elítélték, ám az ítélet meghozatalakor ezen egyezmény ez utóbbi államban még nem volt hatályos, amennyiben ezen egyezmény a ne bis in idem elve alkalmazási feltételei meglétének az újabb eljárást lefolytató hatóság általi vizsgálatakor a kérdéses részes államokban hatályban van.
            
         
               2)
            
            
               Ugyanezen egyezmény 54. cikkét akként kell értelmezni, hogy:
               
                           —
                        
                        
                           a történeti tényállásnak, azaz az egymáshoz elválaszthatatlanul kötődő körülmények együttesének az azonossága minősül irányadó szempontnak e cikk alkalmazásakor, függetlenül e tényállás jogi minősítésétől és a védett jogi tárgytól;
                        
                     
                           —
                        
                        
                           az ugyanazon kábítószereknek ezen egyezmény valamely részes államából való kivitelében és más részes állam területére való bevitelében megnyilvánuló büntetendő és büntetőeljárás alapját képező cselekmény főszabály szerint az ezen 54. cikk értelmében vett „ugyanazon cselekménynek” minősül, ám ennek végérvényes mérlegelése a hatáskörrel rendelkező nemzeti hatóságok feladata.
                        
                     
         
      (1)  HL C 300., 2004.12.4.